
MARTFŰ VÁROS  POLGÁRMESTERÉTŐL                                                 
J E L E N T É S 

a lejárt határidejű határozatok végrehajtásáról

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

Martfű Város Önkormányzata Képviselő-testületének

71/2012. (V. 24.) Ö. határozata Ö. határozata

a bölcsődei, óvodai, iskolai gyermekétkeztetés felülvizsgálatáról

Martfű Város Önkormányzatának Képviselőtestülete megtárgyalta a bölcsődei, óvodai, iskolai gyermekétkeztetésről és az konyha működéséről szóló beszámolót, melyet jóváhagyólag elfogad és az alábbi feladatokat határozza meg:

A jelenlegi nyersanyagnorma figyelembe vétele mellett törekedni kell a választék bővítésére,  melynek érdekében: 

· A 2013. évi költségvetés tervezésekor meg kell vizsgálni a választék bővítéséhez szükséges eszközök (lefedhető tepsik) esetleges beszerzésének lehetőségét.

· Át kell tekinteni a konyhai berendezések állagát és az esetleges szükséges javításokat el kell végezni.

· Az ékeztetés színvonalának megőrzése, illetve további javítása érdekében épüljön be az intézmény szabályzatába a vevőkör meghatározott időszakonkénti elégedettségmérése.

· A szabad kapacitások figyelembe vételével készítsék elő és dolgozzák ki a konyha által végezhető tevékenységek bővítési lehetőségeit, a bevételek növelése érdekében. 

Határidő: 2012. október 31.

Felelős: Településellátó Szervezet intézményvezetője

A képviselő-testület elismerését fejezi ki a gyermekétkeztetést ellátó konyha dolgozóinak színvonalas munkájukért.

Erről értesülnek:

1. JNSZ Megyei Kormányhivatal Szolnok
2. Valamennyi képviselő helyben
3. Vajjon Zoltán Településellátó Szervezet Vezetője
4. Feketéné Demecs Éva Konyhavezető
Végrehajtás:

A Képviselő-testület 71/2012. (V.24.) határozata alapján az alábbi feladatok lettek meghatározva.

1, A 2013. évi költségvetés tervezésekor meg kell vizsgálni a választék bővítéséhez szükséges eszközök esetleges beszerzésének lehetőségét:


A 2012. évben is kerültek eszközök cserére, illetve pótlásra a konyhán. De a folyamatos elhasználódottság miatt az eszközöknek a pótlása továbbra is folyamatos. A 2013. évtől az iskola főzőkonyha a GYSZSZK keretein belül fog üzemelni. Ezért ezeknek az eszközöknek a beszerzését az újonnan megalakult szervezetnek kell majd a költségvetésébe betervezni. Javaslatom szerint elég sok edény és eszköz elhasználódott állapotban van még mindig, ezért mindenképpen szükségszerű lenne ezeknek a cseréje, illetve pótlása!

2. Át kell tekinteni a konyhai berendezések állagát és az esetleges szükséges javításokat elvégezni:


A főzőkonyha eszközeinek, az állagának átvizsgálását követően arra a megállapításra jutottunk a konyha vezetőjével egyetemben, hogy a főzőüstök felújítása a közeljövőben elengedhetlen lesz, mert az idei év nyarán is csak úgy sikerült az üzembiztonságot biztosítani a szeptember 1-i iskolakezdéshez, hogy az egyik üstön égőfejét és vezérlő egységét ki kellet cserélni. A többi üst is hasonló állapotban van és ezek is  felújításra szorulnak,

3. Az intézmény színvonalának megőrzése, illetve további javítása érdekében épüljön be az intézmény szabályzatába a vevőkör meghatározott időszakonkénti elégedettségmérése.


Ez az intézkedés nem valósult meg, de javasolom az újonnan megalakult szervezet szabályzatába ezt az intézkedést beépíteni. (Szóbeli közvélemény kutatás keretein belül azt állapítottuk meg, hogy a konyhán készült ételek minősége nagyon jó!)

4. A szabad kapacitások figyelembe vételével készítsék elő és dolgozzák ki a konyha által végezhető tevékenységek bővítési lehetőségeit, a bevételek növelése érdekében


A konyha tevékenységi köre 2012 június 1-től kibővült a szociálisan rászorultak étkezetésével. Ez a tevékenység annyira kimeríti a konyha kapacitását, hogy 2012. szeptember 1-től a külsős étkeztetőket nem tudja kiszolgálni a konyha. A várható növekedés a szociálisan rászorultak étkeztetésében a konyha kapacitását valószínű teljes egészében le fogja kötni. 

Martfű Város Önkormányzata Képviselő-testületének

152/2012. (IX. 26.) Ö. határozata Ö. határozata

A József Attila Általános Iskola alapító okiratának módosításáról

Martfű Város Önkormányzatának Képviselő-testülete megtárgyalta a József Attila Általános Iskola alapító okiratának módosításáról szóló előterjesztést, és az alapító okirat módosítását, valamint az egységes szerkezetű alapító okiratot jóváhagyólag elfogadja.

Az alapító okiratban foglalt változást a törzskönyvi nyilvántartásban át kell vezetni.

Felelős: Szász Éva jegyző

Határidő: a testületi döntést követő 8. nap

Erről értesülnek: 

1. JNSZ Megyei Kormányhivatal

2. Valamennyi képviselő helyben

Végrehajtás:

Az alapító okirat továbbításra került, az abban foglalt változás a törzskönyvi nyilvántartásban átvezetésre került. 
Martfű Város Önkormányzata Képviselő-testületének

153/2012. (X. 19.) Ö. határozata Ö. határozata

a Jász-Nagykun-Szolnok Megyei Kormányhivatal és Martfű Város Önkormányzata közötti, a Szolnoki Járási Hivatal kialakításához kapcsolódó megállapodás elfogadásáról

Martfű Város Önkormányzat Képviselő-testülete a járások kialakításáról, valamint egyes ezzel összefüggő törvények módosításáról szóló 2012. évi XCIII. törvény 2. § (2) bekezdése, valamint 5. § (2) bekezdése és a járási (fővárosi kerületi) hivatalokról szóló 218/2012. (VIII. 13.) Korm. rendelet 11. § (1) bekezdése alapján az alábbi határozatot hozza:

1. A képviselő-testület a határozat mellékletét képező, a Szolnoki Járási Hivatal kialakításához kapcsolódó megállapodást elfogadja.

2. A képviselő-testület felhatalmazza a polgármestert az 1. pontban szereplő megállapodás és annak esetleges aktualizálása, valamint a teljességi nyilatkozat aláírására.

Határidő: 2012. 10. 24. 

Felelős: dr. Kiss Edit 

  polgármester

Értesülnek:

1. dr. Kiss Edit Polgármester, Martfű

2. Szász Éva Jegyző, Martfű

3. Dr. Kállai Mária kormánymegbízott, Jász-Nagykun-Szolnok Megyei Kormányhivatal

4. Irattár

Végrehajtás:

A megállapodás és a nyilatkozat aláírása megtörtént.  
Határozati javaslat

Martfű Város Önkormányzat Képviselő-testülete

…………./2012.(…….)Ö. határozat 

a lejárt határidejű határozatról  

Martfű Város Önkormányzatának Képviselő-testülete a bölcsődei, óvodai, iskolai gyermekétkeztetés felülvizsgálatáról szóló 71/2012. (V. 24.) Ö. határozatát, 

a József Attila Általános Iskola alapító okiratának módosításáról szóló 152/2012. (IX. 26.) Ö. határozatát és a Jász-Nagykun-Szolnok Megyei Kormányhivatal és Martfű Város Önkormányzata közötti, a Szolnoki Járási Hivatal kialakításához kapcsolódó megállapodás elfogadásáról szóló 153/2012.(X. 19.) Ö. határozatát  továbbra is hatályban tartja.  
Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület Tagjai 

Martfű, 2012. november  19.                                                           

  dr. Kiss Edit 

                                                                polgármester             

Látta: Szász Éva jegyző

Készítette: Körmendi Andrásné 

